দার্জিলিং হিমালয় পার্বত্য অঞ্চল
দার্জিলিং হিমালয়ের পার্বত্য অঞ্চল বা দার্জিলিং হিমালয় হল ভারতের পশ্চিমবঙ্গের উত্তর-পশ্চিম প্রান্তে অবস্থিত পার্বত্য অঞ্চল। এটি পূর্ব হিমালয়ের একটি অংশ। দার্জিলিং অঞ্চলের পরস্পর সংলগ্ন পাহাড়-পর্বত, খাড়া ঢাল, গভীর গিরিখাত, উঁচু-নীচু প্রস্তরময় ভূখন্ড নিয়ে এই অঞ্চলটি গড়ে ওঠেছিল।
দার্জিলিং হিমালয়ের পার্বত্য অঞ্চলের উত্তরে সিকিম, পূর্বে ভূটান, দক্ষিণে আলিপুরদুয়ার ও জলপাইগুড়ি জেলার অন্তর্ভুক্ত তরাই ও ডুয়ার্স অঞ্চল এবং পশ্চিমে নেপাল।
পশ্চিমবঙ্গ
পশ্চিমবঙ্গ জৈব বৈচিত্র্যে পরিপূর্ণ। এর প্রধান কারণ হিমালয় পার্বত্য অঞ্চল থেকে উপকূলীয় সমভূমি পর্যন্ত সমুদ্রপৃষ্ঠ থেকে ভূপৃষ্ঠের উচ্চতার তারতম্য। রাজ্যের ভৌগোলিক এলাকার মাত্র ১৪ শতাংশ বনভূমি; যা জাতীয় গড় ২৩ শতাংশের চেয়ে অনেকটাই কম। রাজ্যের আয়তনের ৪ শতাংশ সংরক্ষিত এলাকা। বিশ্বের বৃহত্তম ম্যানগ্রোভ অরণ্য সুন্দরবনের একটি অংশ পশ্চিমবঙ্গে দক্ষিণাঞ্চলে অবস্থিত।